Пенчо Славейков
Бог знае как и откъде познало…

chitanka.info

Бог знае как и откъде познало,

че зарад него в блян трептят сърца ни —

килим вълшебен слънцето постлало,

в полето ни на гости то покани.

И гря ни то през целий ден приветно.

Кога на отдих се прибра — несетно

забрави лъч: та и дома прибрани,

во нощний мрак да грее пак в сърца ни.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.